 14 ሓምለ 2020 ምንጪ ስእሊ, Getty Images መግለጺ ስእሊ, ናይጄሪያ ኣብ ውሽጢ ሃገር ዝግበር ጉዕዞ ካብን ናብን ዝኽልክል ገደብ ክለዓል ገይራ ኣብ ኣፍሪቃ ብዝሒ ብኮሮናቫይረስ ዝሓመሙ ሰባት ምስ ኣብ ካልኦት ሃገራት ዘሎ ክነጻጸር እንከሎ ዝተሓተ እዩኳ እንተተባህለ ኣብዚ ሕጂ እዋን ዝርግሐ እቲ ቫይረስ ናብ ዝኸፍአ ደረጃ ደይቡ ኣሎ ኣብ ውሽጢ 100 መዓልታት 100 ሽሕ ሰባት ብኮሮናቫይረስ ክሓሙ እንከለው ኣብ ውሽጢ 18 መዓልታት እዚ ቑጽሪ ብዕጽፊ ወሲኹ ኣብ ውሽጢ 20 መዓልታት ድማ ቁጽሪ ብኮሮናቫይረስ ዝተለኽፉ ሰባት 400 ሽሕ በጺሑ እዚ ለበዳ ኣብ ቑጠባ እቲ ኣህጉር ኣሉታዊ ጸቕጢ ብምስዓቡ ብርክት ዝበላ ሃገራት ዝርግሐ ኮቪድ-19 ንምቁጽጻር ወሲደንኦ ዝነበራ ስጉምቲ ዕጽዋ ክፎክስን ክለዓልን ገይረን ብመሰረት ጸብጻብ ባንኪ ዓለም ብሰንኪ እዚ ለበዳ ኣፍሪቃ ድሕሪ 25 ዓመት ዝኸፍአ ቁጠባዊ ምንቁልቋል ኣርኢያ መን እንታይ ገይራ? 